बरज़ख
बरज़ख: एक अरबी शब्द है जिसका अर्थ है बाधा, आड़, परदा और "पृथक्करण" है, इस्लाम में, यह जीवित लोगों को परलोक से अलग करने वाली जगह या किसी व्यक्ति की मृत्यु और "परलोक" में उनके पुनरुत्थान के बीच के चरण को दर्शाता है। शरीयत में इस से मुराद रूह और जिस्म के बीच मौत के बाद से क़ियामत तक आड़ का दरमयानी अरसा (समय, काल) है। इसे न्याय के दिन क़यामत तक रूह-आत्मा को आराम देने वाली जगह भी माना जाता है। कुछ विद्वानों का मानना है कि अच्छे मुसलमानों को इस दौरान स्वर्गीय अनुभव होगा, और पापियों को कष्ट का अनुभव होगा; प्रोफेसर जियाउर्रहमान आज़मी के अनुसार यह शब्द कुरआन में तीन स्थानों पर आया है।